17. december 2019 Nr. 1427

**Kalaallit Nunaanni eqqartuussisarnermik inatsisip allannguutaa pillugu inatsit**

(Pinerluttulerinermi suliani nassuiaatinik atuineq, timikkut misissuinermut malittarisassanik allannguineq, Kalaallit Nunaanni Eqqartuussivimmi

atorfinnik amerlassusiliineq il.il.)

UAGUT MARGRETHEP AAPPAAT, Guutip saammaassineragut Danmarkip Dronningia, uppernarsarparput:

Folketingip inatsit manna akuerigaa aamma Uagut akuersinitsigut aalajangersaraa:

**§ 1**

Kalaallit Nunaanni eqqartuussisarnermik inatsimmi, tak. inatsimmik nalunaarut nr. 1581, 13. december 2016-imeersoq inatsisikkut nr. 149, 7. februar 2017-imeersumi § 1-ikkut allanngortinneqartumi, imatut allannguisoqarpoq:

**1.** *§ 3, imm. 2-mi, § 5, imm. 3-mi, § 9, imm. 2-mi, § 11, imm. 1 aamma 2-mi, § 16, imm. 1-imi, § 18, imm. 3-mi, § 19-imi, § 20, imm. 1-imi, § 23, imm. 3-mi, § 27, imm. 2, imm. 1-imi, § 28, imm. 1-imi, § 29, imm. 2-mi, § 35, imm. 2 aamma 3-mi, § 38, imm. 1, imm. 1-imi, § 67, imm. 2-mi pkt. 2, § 68, imm. 1-imi, § 85, imm. 2-mi, aamma § 659, imm. 1-imi,* »Eqqartuussisoq« imatut allanngortinneqarpoq: »Eqqartuussisoq aqutsisuusoq«.

**2.** *§ 4, imm. 2-mi, § 17, imm. 4, imm. 2-mi, § 20, imm. 3 aamma imm. 8-mi, imm. 2, § 26, imm. 3-mi, § 28, imm. 3-mi, § 29, imm. 1-imi, § 66, imm. 1-imi, § 69, imm. 1-imi, § 71, imm. 1-imi,* aamma *§ 668-imi* »Eqqartuus-sisoq« imatut allanngortinneqarpoq: »Eqqartuussisoq aqutsisuusoq«.

**3.** *§ 5, imm. 1,*imatut oqaasertalerneqarpoq:

 »Kalaallit Nunaanni Eqqartuussivimmiipput eqqartuussisut marluk, taakkunannga ataaseq eqqartuussisoq aqutsisuusoq. Eqqartuussisut kunngimit ivertinneqassapput, tak. § 13.«

**4.** *§ 12, imm. 2, imm. 2-mi, § 58-imi, § 269, imm. 1, imm. 1, imm. 2, imm. 1-imi, aamma imm. 3, imm. 1-imi, aamma* *§ 273, imm. 4, imm. 2-mi,* »eqqartuussisoq« imatut allanngortinneqarpoq: »eqqartuussisoq ataaseq«.

**5.** *§ 13, imm. 1-imi,* »Eqqartuussisoq« imatut allanngortinneqarpoq: »Eqqartuussisut«.

**6.** *§ 13, imm. 4,* imatut oqaasertalerneqarpoq:

 »*Imm. 4*. Kalaallit Nunaanni inunnuttaasunut sinniisuutitat Kalaallit Nunaanni Naalakkersuisuniit inassuteqartoqarneratigut inatsisinik atuut-sitsinermut ministerimiit ivertinneqassapput.«

**7.** *§ 22, imm. 1-imi,* »eqqartuussisup aalajangersimasup« imatut allanngortinneqarpoq: »eqqartuussisoq aalajangersimasoq«.

**8.** *§ 22, imm. 3,* imatut oqaasertalerneqarpoq:

 »*Imm. 3*. Ukiumik ataatsimik killeqartitsineq akuersisoqartillugu ukioq ataasiakkaarlugu tikillugu sivisussusilerlugu kinguartinneqarsinnaavoq. Kalaallit Nunaanni Eqqartuussivimmi eqqartuussisumut tunngatillugu Kalaallit Nunaanni Eqqartuussivimmi eqqartuussisumit aqutsisuusumit akuersisoqassaaq, Kalaallit Nunaanni Eqqartuussivimmi eqqartuussisumut aqutsisuusumut tunngatillugu Kalaallit Nunaanni Eqqartuussisuuneqarfimmi nunap eqqartuussisuanit akuersisoqassaaq aamma Kalaallit Nunaanni Eqqartuussisuuneqarfimmi nunap eqqartuussisuanut Eqqartuussiviit Qullersaanni præsidentimit akuersisoqassaaq.«

**9.** *§ 24* imatut oqaasertalerneqarpoq:

 »**§ 24.** Kalaallit Nunaanni Eqqartuussivimmi eqqartuussisup imaluunniit Kalaallit Nunaata Eqqartuussisuuneqarfiani nunap eqqartuussisup suliassamut akooqqusaannginnera pissutigalugu pisariaqalissappat Eqqar-tuussiviit Qullersaanni præsidenti eqqartuussisup taartaanik ivertitsissaaq.«

**10.** *§ 33* imatut oqaasertalerneqarpoq:

 »**§ 33.** Saniatigooralugu inuussutissarsiuteqarnermut, najoqqutassanik unioqqutitsinermik malersuinermut, atorfimmit tunuartitaagallarnermut soraarsitaanermullu tunngatillugu malittarisassat danskit eqqartuussisarnermik inatsisaanni §§ 47-50-imiittut Kalaallit Nunaanni Eqqartuussivimmi eqqartuussisunut aamma Kalaallit Nunaata Eqqartuussisuuneqarfiani nunap eqqartuussisuanut atuutissapput.

 *Imm. 2.* Kalaallit Nunaanni Eqqartuussivimmi eqqartuussisumut aqutsisoq aamma Kalaallit Nunaata Eqqartuussisuuneqarfiani nunap eqqartuussisua pillugu saniatigooralugu inuussutissarsiuteqarneq pillugu nalunaarut Eqqartuussiviit Qullersaata præsidentianut tunniunneqartassaaq aamma Kalaallit Nunaanni Eqqartuussivimmi eqqartuussisoq pillugu Kalaallit Nunaanni Eqqartuussivimmi eqqartuussisumut aqutsisuusumut tunniunneqartassaaq, taakku tamarmik immikkut saniatigooralugu inuussutissarsiuteqarnissamut najoqqutassanillu unioqqutitsisoqarsimatillugu oqartussaaffeqarlutik, eqqartuussiviit præsidentiisa danskit eqqartuussisarnermik inatsisaat malillugu oqartussaassuseqarfigisassaasa assinginik.

 *Imm. 3.* Kalaallit Nunaanni Eqqartuussivimmi eqqartuussisoq pillugu maalaarut Eqqartuussiviit Qullersaata præsidentianut imaluunniit Immikkut Ittumik Eqqartuussivimmut Maalaaruteqarfigineqarsinnaasumut tunniunneqartassaaq, aamma Kalaallit Nunaata Eqqartuussisoqarfiani eqqar-tuussisoq aqutsisuusoq aamma Kalaallit Nunaata Eqqartuussisuuneqarfiani nunap eqqartuussisua pillugu maalaarut Eqqartuussiviit Qullersaata præsidentianut imaluunniit Immikkut Ittumik Eqqartuussivimmut Maalaaruteqarfigineqarsinnaasumut tunniunneqartassaaq. Maalaaruteqartup pissut-sinik maalaaruteqarnermut tunngaviusunik ilisimasaqalerneraniit kingusin-nerpaamik sapaatit akunneri sisamat qaangiutsinnagit maalaarut tunniunneqassaaq.«

**11.** *§ 34, imm. 2-mi,* “Eqqartuussisuuneqarfik” kingorna ikkunneqassaaq: “imaluunniit Kalaallit Nunaanni Eqqartuussivimmi Eqqartuussisoq aqutsisuusoq”.

**12.** *§ 56, imm. 5-imi*, »Eqqartuussisoq« imatut allanngortinneqarpoq: »Eqaartuussisoq ataaseq«.

**13.** *§ 96, imm. 1, imm. 2-mi,* »eqqartuussinerni nipinik immiussisarneq« sioqqullugu ikkunneqassaaq: »saqitsaannermik suliassani«.

**14.** *§ 98, imm. 2-mi*, »suliassami pissusiviusut« kingorna ikkunneqassaaq: », taamaattorli tak. § 310 b«.

**15.** *§ 99* imatut oqaasertalerneqassaaq:

 »**§ 99.**Eqqartuussivimmi siulittaasup aatsaat tamanna pisariaqarsorippagu nassuiaammik eqqartuussiviup atuinera atuarneqarsinnaavoq pissutsillu malillugit akuersissutigineqarluni.«

**16.** *§ 102, imm. 4, imm. 3-mi, oqaaseqatigiit pingajuanni,* »allattukkat assilineqarneri tunniunneqassapput« kingorna ikkunneqassaaq: »imaluunniit § 310 c, imm. 3-mi eqqaaneqartutut allattukkat assilineqarneri,«.

**17.** *§ 141, imm. 5, imm. 5-imi,* »eqqartuussisup allattaaviani allassimasut assili-neqarnera nassiunneqassaaq« imatut allanngortinneqassaaq: »killisiuinerup immiunneqarnera imaluunniit eqqartuussisup allattaaviani allassimasut assilineqarnera nassiunneqassaaq«.

**18.** *§ 158, imm. 1, imm. 1-imi*, »eqqartuussisup allattaaviani,« kingorna ikkunneqassaaq: »taamaattorli tak. § 310 b,«.

**19.** Kapitali 30-ip kingorna ikkunneqassaaq:

»Kapitali 30 a

*Nassuiaatinik atuineq*

 **§ 310 a.** Kalaallit Nunaata Eqqartuussivianiimaluunniit Eqqartuussisoqarfinni eqqartuussutissap isumaqatiginninniutigineqarnerani nassuiaatigineqartut immiunneqassapput, taamaattorli tak. imm. 2.

 *Imm. 2.* Imm. 1-imi eqqaaneqartumik eqqartuussinissamut piareersarnermi nassuiaatigineqartunik immiussisoqassanngitsoq eqqartuussivimmi siulittaasoq aalajangiisinnaavoq.

 *Imm. 3.* Imm. 1-imut ilaanngitsumik eqqartuussinissamut piareersarnermi nassuiaatigineqartunik immiussisoqassasoq eqartuussivimmi siulittaasoq aalajangiisinnaavoq.

 *Imm. 4.* Imm. 1 aamma 3 malillugu immiussisoqarnerani aamma assiliisoqarsinnaasoq eqqartuussivimmi siulittaasoq aalajangiisinnaavoq.

 **§ 310 b.** § 310 a malillugu nassuiaanermi eqqartuussivimmi assi-liisoqarpat imaluunniit nipimik immiussisoqarpat nassuiaatip imarisaa kisimi eqqartuussinermi allattaavimmut ilanngunneqassaaq,

1) eqqartuussivimmi siulittaasoq taamatut aalajangiippat,

2) pasineqartup, unnerluutigineqartup, illersuisup imaluunniit unnerluus-sisuutitaasut tamanna qinnutigippassuk,

3) eqqartuussut suliareqqitassanngortinneqarpat, suliami apeqqut eqqar-tuussivimmut qaffasinnerusumut saqqummiunneqarpat, imaluunniit Ingerlatseqqinnissamut Aalajangiisartunut qinnuteqaateqartoqarpat, imaluunniit

4) nassuiaanermut tunngatillugu eqqartuussisup allattaaviani allanneqartunik § 101 malillugu allassimasunik takunnittoqarsinnaavoq.

 *Imm. 2.* Nassuiaaneq imm. 1 malillugu eqqartuussivimmi allattaavinnut ilanngunneqarpat tamatuma eqqartuussisup allattaaviani atuineq suliami eqqartuussummut ilanngussatut isigineqassaaq.

 *Imm. 3.* Ilisimannittut nalilersuisartullu nassuiaataat eqqartuussisup allattaaviani atorneqarsimappata, eqqartuussiviup erseqqinnerusumik aalajangiineratigut ilisimannittunit nalilersuisartunillu pineqartunit nassuiaatit atorneqarsimaneri misissorsinnaavaat.

 **§ 310 c.** Nassuiaammik assilineqartumik imaluunniit immiunneqartumik isiginnaarnissamut imaluunniit tusarnaarnissamut pasineqartoq imaluunniit unnerluunneqartoq periarfissaqarpoq, pasineqartoq imaluunniit unnerluunneqartoq nassuiaammik ilisimasaqarnissamut periarfissinneqarsimanngippat. Pasineqartup imaluunniit unnerluunneqartup eqqartuussiviup erseqqinnerusumik aalajangiineratigut assilisamik immiussamilluunniit eqqartuussivimmi imaluunniit illersuisumi isiginnaarsinnaavoq imaluunniit tusarnaarsinnaavoq.

 *Imm. 2.* § 102 malillugu nassuiaammut tunngatillugu eqqartuussisup allattaavianut ilanngunneqanngikkaluartoq § 310 a malillugu immiunneqartumik eqqartuussisup allattaaviani allanneqartunik takunninnissamut periarfissinneqartoq immiussamik eqqartuussivimmi tusarnaarsinnaavoq, tamanna eqqartuussivimmit nangaanartutut isigineqanngippat.

 *Imm. 3.* Noqqaasoqarneratigut imm. 2-mi allanneqarsimasut piumasaqaatit malillugit eqqartuussivimmit akuerineqarsinnaavoq tamatumunnga aningaasartuutinik akiliinikkut eqqartuussisarnermik inatsimmi § 102 malillugu allagaatinik takunnittoqarsinnaaneranik nalunaaruteqarnermi atorneqartussamik nassuiaatip immiunneqarnerata allanneqar-neranik pissarsisoqarsinnaavoq. Allattukkat assilinerinik pissarsinermi aningaasartuutinik naatsorsuineq pillugu malittarisassanik Eqqartuussivinnut aqutsisoqarfik aalajangersaasinnaavoq.

 *Imm. 4.* Assinik nipinillu immiussat allagaatinik takunnissinnaanermut ilaanngillat.

 *Imm. 5.* Allatigut aaqqiineq allatigut inatsisinik peqquteqanngippat assinik nipimilluuunniit immiussanik pisinnaatitaanani ingerlatitseqqiisoq aki-liisinneqarsinnaavoq.

 **§ 310 d.**  310 a malillugu nipimik immiussisoqarsinnaatillugu eqqartuussivimmi siulittaasoq aalajangiisinnaavoq nassuiaammik atuinerup nipitaa immiunneqassasoq. Nipimik immiussinermi § 310 b, imm. 1-3 aamma § 310 c, imm. 1 aamma 5 taamaaqataannik atorneqassapput. Eqqartuussummi allagaatinik imaluunniit nassuiaammut tunngatillugu, tak. 101, eqqartuussisup allattaavianut allatanik takunnissinnaanermik nalunaaruteqarnermi nassuiaat eqqartuussisup allattaavianut ilanngunneqassaaq. Pisuni nassuiaatip eqqartuussisup allattaaviani atorneqarnera suliami eqqartuussummut ilanngussatut isigineqassaaq. Nipinik immiussaq allagaatinik takunnissinnaanermut ilaanngilaq.«

**20.** *§ 349, imm. 1-imi*, aamma *§ 457, imm. 2-mi,* »§ 346, imm. 2-4« imatut allanngortinneqarput: »§ 346, imm. 2, taamaattorli tak. § 310 b«.

**21.** § 335-mi imm. 3-mi imm. 1. »§ 403, imm. 3« allanngortinneqarpoq imaalillugu: »§ 403, imm. 4. «

**22.** *§ 401, imm. 2-mi,* aamma *§ 404, imm. 1-imi,* »aaviinerup« kingorna ikkunneqarpoq: »qiseq imaluunniit«.

**23.** *§ 403-imi* imm. 1-ip kingorna ikkunneqarpoq:

 »Imm*. 2.* Kingusinnerusukkut kinaassutsimik paasinninnissaq siuner-taralugu qisermik aaviinikkullu tigusineq aamma ingerlanneqarsinnaavoq pineqartoq sakkortuumik inatsisinik unioqqutitsisimasutut naammaginartumik tunngaveqartumik pasillerneqarpat.«

 Imm. 2-3 tamatuma kingorna imm. 3-4-inngorput.

**24.** *§ 403, imm. 3-imi,* imm. 4-inngortumi, oqaaseqatigiit aappaattut ikkunneqarpoq:

 »Imm. 2 malillugu qisermik tigusineq peqqinnissaqarfimmi sulisut peqataatinnagit isumagineqarsinnaavoq.«

**25.** *§ 461, imm. 1, oqaaseqatigiinni siullerni,* »atorlugit« kingorna ikkunneqarpoq: », taamaattorli tak. § 310 b«.

**26.** *§ 743, imm. 1,* imatut oqaasertalerneqarpoq:

 »Kalaallit Nunaanni Eqqartuussiveqarneq pillugu Isumalioqatigiissitat 17-inik ilaasortaqassapput, tassaasunik Kalaallit Nunaanni eqqartuussisuuneq, Kalaallit Nunaanni Eqqartuussivimmi eqqartuussisoq aqutsisuusoq, najukkami eqqartuussisoq ataaseq, Kalaallit Nunaanni politimesteri, Kalaallit Nunaanni Pinerluuteqarsimasunik Isumaginnittoqarfimmi pisortaq, Kalaallit Nunaanni illersuisuuneq ataaseq, eqqartuussissuserisoq ataaseq, illersuisoq ataaseq, ilisimatusarfimmi ilinniartitsisoq ataaseq, Kalaallit Nunaanni Namminersorlutik Oqartussaniit sinniisuutitat marluk, kommunimiit sinniisuutitaq ataaseq kiisalu Inatsiseqarnermut Ministereqarfimmiit, Domstolsstyrelsimiit ataaseq, Pinerluuteqarsimasunik Isumaginnittoqarfimmut Pisortaqarfimmiit ataaseq, Naalagaaffiup eqqartuussissuserisuaniit ataaseq aamma Naalagaaffiup politiiviniit sinniisuutitaq ataaseq.«

**27.** *§ 743, imm. 3-mi* aamma *4-mi*, kiisalu *§ 745, imm. 2-mi*, »Nammi-nersornerullutik Oqartussat« imatut allanngortinneqarpoq: »Namminersorlutik Oqartussat«.

**28.** *§ 745, imm. 1,* imatut oqaasertalerneqarpoq:

 »Kalaallit Nunaanni Pinerluttaalisitsiniarneq pillugu Isumalioqatigiissitat arfineq-pingasunik ilaasortaqassapput tassaasunik Kalaallit Nunaanni Namminersorlutik Oqartussanut sinniisut marluk, kommunimiit sinniisuutitaq ataaseq, Kalaallit Nunaanni politimesterimiit, Kalaallit Nunaanni Pinerluuteqarsimasunik Isumaginnittoqarfimmiit ataaseq, aamma Kalaallit Nunaanni nammineq kajumissutsimik suliniaqatigiiffinniit ataaseq, sulisitsisut kattuffiiniit ataaseq aamma sulisartut kattuffiiniit sinniisuutitaq ataaseq. Nammineq kajumissutsimik suliniaqatigiiffinniit kiisalu sulisitsisut sulisartullu kattuffiiniit sinniisuutitassat inatsiseqarnermut ministerimit toqqarneqassapput Naalakkersuisuniit, Kalaallit Nunaanni Sulisitsisut Peqatigiiffianniit kiisalu Sulinermik Inuus-sutissarsiuteqartut Kattuffianniit (SIK) innersuussutit malillugit.«

**§ 2**

*Imm. 1.* Inatsit ulloq 1. januar 2020 atuutilissaaq

*Imm. 2.* Inatsimmi § 1, nr. 13-20 aamma 25, qaqugu atuutilissanersut Inatsiseqarnermut ministerimit aalajangerneqassaaq.

*Christiansborg Slot-imi tunniunneqarpoq, ulloq 17. december 2019*

Kunngisut Atsiorlutalu Naqissusiivugut

MARGRETHE R.

 /Nick Hækkerup